钦定古今图书集成/理学汇编/文学典/第190卷 > 锺嵘诗品 > 《梁左光禄沈约》
## 钦定古今图书集成/理学汇编/文学典/第190卷 > 锺嵘诗品 > 《梁左光禄沈约》

观休文众制，五言最优，详其文体，察其馀论，固知宪
章鲍明远也。所以不闲于经纶，而长于清怨。永明相
王爱文、王元长等皆宗附之。约于时谢朓未遒，江淹
才尽，范云名级故微，故约称独步。虽文不至其工丽，
亦一时之选也。见重闾里，诵咏成音。嵘谓约所著既
多，今翦除淫杂，收其精要，允为中品之第矣。故当词
密于“范。”意浅于“江”也。